projecte-aina/catalan_government_crawling huggingface dataset:
El Govern ha aprovat avui autoritzar la transferència de 4 milions d'euros del Fons de Contingència de 2020 al Departament d'Empresa i Coneixement per activar una subvenció directa i donar suport a les empreses, entitats i ajuntaments d'Alcarràs, Aitona, Lleida, La Granja d'Escarp, Seròs, Soses i Torres de Segre, donades les pèrdues en el sector del comerç i la restauració a causa de la crisi sanitària de la Covid-19.
Amb aquesta iniciativa, el Govern de la Generalitat vol, d'una banda, donar suport als ens locals per fer front a les despeses associades al rebrot que estan patint aquests dies i, de l'altra, mantenir viu el teixit empresarial i comercial d'aquesta comarca.
GUIES DE BONES PRÀCTIQUES I PROTOCOLS DIRIGITS A L'ACTIVITAT COMERCIAL EN ESTABLIMENTS FÍSICS
Us presentem aquests protocols d'actuació amb recomanacions i bones pràctiques higiènico-sanitàries en els diferents àmbits de l'activitat comercial (processos, producte, treballadors/es i altres).
Aquetes guies tenen un caràcter informatiu, basat en l'aplicació de l'experiència de les fases de confinament i desconfinament.
Els seus continguts seran revisats properament per ajustar-se als Plans sectorials derivats de la Resolució SLT/1429/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2.
El Govern ha activat avui a través del Departament d'Empresa i Coneixement mesures d'ajuts al comerç per fer front a la situació econòmica derivada de l'emergència sanitària del COVID-19.
Els ajuts, dotats amb fins a 9 milions d'euros, s'articularan a través del Consorci de Comerç, Artesania i Moda de Catalunya (CCAM) del Departament d'Empresa i Coneixement i es podran sol·licitar properament.
Amb aquestes mesures, la voluntat del Govern de Catalunya estar al costat del sector per aconseguir reactivar el comerç i els serveis, l'artesania i la moda per tal de tornar a ser un sector fort tant econòmicament (16% del PIB), com socialment, per la funció que té de cohesió i vertebració de pobles i ciutats.
Amb l'objectiu de preservar el màxim nombre de comerços i establiments, s'han dissenyat unes Línies d'ajut amb la finalitat de donar suport a la reactivació d'aquests sectors davant la situació derivada d'emergència sanitària COVID-19.
Els ajuts van dirigits a empreses de comerç al detall i serveis, artesania i moda, tant individuals com associades o agrupades, especialment aquelles que han estat obligades al tancament arran de la declaració de l'estat d'alarma.
També s'hi podran acollir el teixit associatiu dels sectors esmentat, les administracions locals i els organismes públics que impulsin actuacions per a la reactivació del sector de comerç.
Servei, artesania i moda de Catalunya.
Les línies d'ajut se centraran en 3 grans blocs:
El proper dimarts, 12 de maig, a les 12h, el CCAM organitza el cinquè amb el títol "Com gestionar les emocions en un entorn incert", a càrrec de la psicòloga Inma Puig.
De ben segur que la reobertura dels comerços després de setmanes de tancament ens portarà a viure situacions a les quals no estem acostumats.
Potser estem més preparats del que nosaltres mateixos pensem.
Què et sembla, t'inscrius i en parlem?
Inma Puig és psicòloga clínica, experta en gestió d'equips, conferenciant internacional i consultora d'empreses familiars i multinacionals.
Va ser la psicòloga del primer equip del FC.Barcelona entre 2003 i 2018.
Actualment assessora el restaurant El Celler de Can Roca a la gestió dels seus equips.
L'Inma és autora dels llibres "Retratos de família", "Rere les vinyes.
Un viatge a l'ànima dels vins" conjuntament amb Josep Roca i "La Revolución Emocional".
En aquesta sessió tindrem l'oportunitat d'escoltar i parlar amb Inma Puig, psicòloga clínica, experta en gestió d'emocions i autora del llibre "La revolució emocional".
Un dels programes del pla de subvencions del CCAM per al 2020 és el de suport a la inversió per a la nova implantació de comerços i millora comercial dels establiments.
L'objectiu d'aquest programa és contribuir a dinamitzar el comerç mitjançant projectes de recuperació dels locals buits situats a la trama urbana consolidada del municipi, o al casc històric i els seus eixamples.
Així mateix, garantir el mix comercial òptim i adequat a cada zona -incrementant-ne l'atractiu i evitant el trencament del continu comercial mitjançant la reforma de d'establiments amb un grau d'antiguitat o parades de mercats municipals-, i donar resposta a l'afectació econòmica derivada de l'emergència sanitària.
Aquest programa d'ajuts va dirigit específicament a empreses de comerç i serveis, artesania i moda, i a parades de mercats municipals sedentaris i no sedentaris.
En la recuperació de locals buits, se subvenciona la compra o lloguer, l'ús d'aparadors buits, la continuïtat de l'empresa comercial i l'ampliació de la superfície comercial amb l'annexió d'un nou local.
En la reforma d'establiments,, l'adequació de les parades de mercats no sedentaris amb antiguitat mínima de 5 anys, i la reforma de botigues a peu de carrer amb mínim 10 anys d'antiguitat.
Per acollir-s'hi, caldrà una inversió mínima de 2.000 euros, i cobrirà fins al 50% de les despeses, amb màxim de 5.000 euros.
Més informació al següent enllaç
: Video- presentació dels incentius de Comerç, Artesania i Moda per al 2020.
El CCAM ha presentat avui línies de subvenció per al 2020 amb les que el Departament d'Empresa i Coneixement vol contribuir a mitigar la crisi derivada pel COVID-19 en els sectors del Comerç, l'Artesania i la moda.
Dijous 30 d'abril, a les 12h, amb Nic Olivé
En aquesta sessió, en Nic Olivé, CEO de PleasePoint, ens explicarà de forma didàctica com les empreses comercials i de serveis poden accelerar la seva transformació digital en un moment com l'actual, en què fer aquest pas és més imprescindible que mai.
No importa la mida de l'empresa.
L'actual situació d'estat d'alarma i la fase posterior de reobertura dels negocis exigeix un pas endavant per part de tots i totes en la implementació d'eines tecnològiques.
Des de la seva expertesa en l'àmbit tecnològic, ens farà una sèrie de recomanacions sobre com adaptar la mentalitat, nostra i dels nostres negocis, sobre la nova lògica del punt de venda físic, l'encaix de la venda online a curt i mitjà termini, noves dinàmiques de treball basades en dades i sobre com fer un és adequat de les xarxes socials.?
El Departament d'Empresa i Coneixement, a través de la Direcció General de Comerç, posa avui en marxa la campanya de comerç "Ara és el teu torn", amb l'objectiu de reactivar l'activitat comercial.
L'espot, dissenyat per l'agència McCann Erikson i que s'emetrà a partir d'avui per TV3 i estarà present a la ràdio i a mitjans digitals, fa una crida a la reactivació de l'activitat comercial i al restabliment de la normalitat, coincidint amb la reobertura dels establiments prevista per a les properes setmanes.
La campanya està concebuda en dues fases: sota el claim "Aviat serà el vostre torn", una primera que mostrarà la fase de confinament i que presenta a diferents comerciants a casa seva fent "vida "normal", però incorporant les paraules que fan servir en la seva professió, de cara al públic.
En les properes setmanes, s'emetrà la continuació de la campanya, un segon espot, amb el claim "Ara és el teu torn", on apareixen aquests mateixos botiguers, obrint per fi els seus comerços.
Aquesta campanya s'emmarca en el Pla de Xoc i de Reactivació del comerç, l'artesania i la moda post-COVID19, dissenyat per la Direcció General de Comerç amb la voluntat de contribuir a la reactivació del sector a partir de mesures econòmiques i financeres, mesures de prevenció i seguretat, mesures de reactivació de l'empresa, i mesures d'informació i comunicació.
Entre les mesures econòmiques del Pla de Xoc, s'inclou el Pla de subvencions que s'han activat aquesta mateixa setmana, amb l'objectiu d'ajudar a mitigar l'impacte de la crisi derivada pel COVID-19 en els sectors del comerç al detall i els serveis, l'artesania i la moda.
Aquests ajuts s'adrecen a autònoms, pimes i microempreses del sector del comerç i dels serveis, la moda i l'artesania, que acreditin que s'han hagut a tancar arran del RD 463/2020 o que han registrat pèrdues del 70% els mesos de març i abril.
També s'hi poden acollir entitats i associacions de comerciants i els ens locals, amb l'objectiu d'ajudar-los en totes les iniciatives que impulsin per a la recuperació econòmica del comerç.
Impacte econòmic de la crisi sanitària al sector comerç
El sector comerç és un dels més afectats per l'actual situació d'aturada de l'activitat econòmica.
Des de la declaració de l'estat d'alarma, el sector ha patit pèrdues per valor de 3.150 milions d'euros de facturació (de 16/03 al 26/04), uns 525 milions cada setmana.
Així mateix, s'han declarat 12.410 ERTO al sector comerç, amb 55.530 treballadors afectats.
El 65% dels comerços (65.829 establiments) continua tancat i el 60% de persones ocupades al sector no pot treballar (209.700 persones).
A Catalunya, el comerç suposa el 16% del PIB comptant comerç a l'engròs, al detall i venda de vehicles.
Segons les darreres dades del Cens de Comerç, hi ha 101.216 establiments comercials (13,33 establiments per cada 1.000 habitants, 2 punts per sobre de la mitjana estatal), i el 99,8% de les empreses del sector són microempreses, o pimes.
Així mateix, representa el 15% d'ocupats de Catalunya.
Durant la setmana del comerç, qualsevol persona que vulgui podrà captar fotografies.
Les fotografies es podran fer a qualsevol establiment associat d'Oohxigen, des de una perruqueria, una botiga o un despatx, qualsevol establiment associat.
La fotografia haurà de portar un # (pendent de concretar) i els membres de la junta votarem la foto que mes ens agradi i el premi seràn 150 € per el guanyador, per gastar a qualsevol associat d'Oohxigen,
Oohxigen (Associació de Comerç i negocis de Palafrugell)
El Curs d'Especialització en Retail "Direcció d'Establiments Comercials", impartit per ESCODI, l'Escola Universitària de Comerç, té com a objectiu formar, capacitar i donar més seguretat en la direcció de botigues, a més de conèixer noves eines de gestió i comunicació per millorar resultats.
El programa dóna els coneixements i competències bàsiques que ha de tenir un retail manager (director o directora de botiga), agafant tres grans blocs que tenen com a centre el punt de venda: El mercat, el client i el context; La gestió: habilitats comercials i indicadors de gestió; Les persones i la gestió del temps.
El programa està adreçat a totes aquelles persones que exerceixen la responsabilitat de director/a o responsable d'una o diverses botigues, i aquelles que es vulguin preparar per a exercir-la en un futur.
La metodologia de les classes serà molt activa i orientada a donar eines que permetin als participants afrontar adequadament els reptes i responsabilitats de la seva feina diària.
Tots els detalls aquí o al telèfon 93 783 97 45 (Sandra Favà).
• La directora general de Comerç, Muntsa Vilalta, s'ha reunit avui a València amb el conseller d'Economia Sostenible del Govern Valencià, Rafa Climent, i amb el director general de Comerç i Consum, Natxo Costa, en una trobada on els representants dels dos governs han intercanviat experiències i propostes en comerç i artesania.
• Ambdós governs han expressat la seva voluntat de "coordinar accions per donar resposta a les demandes del sector del comerç".
La directora general de Comerç, Muntsa Vilalta, s'ha reunit avui a València amb el conseller d'Economia Sostenible, Sectors Productius, Comerç i Treball de la Generalitat Valenciana, Rafa Climent, i amb el director general de Comerç i Consum, Natxo Costa.
En aquesta reunió de treball, la Generalitat de Catalunya i el Govern valencià han intercanviat experiències i propostes en l'àmbit del comerç i de l'artesania.
La directora general de Comerç, Muntsa Vilalta, ha destacat "la gran sintonia entre ambdós governs en matèria de Comerç", i el seu homòleg, Natxo Costa, ha assenyalat que "mantindrem una relació fluïda i d'intercanvi d'informació i experiències en qüestions i problemàtiques del sector".
La Fundació punt CAT ha signat un conveni amb l'Ajuntament de Sallent i la Unió de Botiguers i Comerciants de Sallent per tal que el municipi aculli el programa Comerçlocal.cat.
Segons diversos informes sobre l'estat d'implantació de les TIC a Catalunya, només 3 de cada 10 empreses de menys de 10 treballadors té lloc web.
Aquesta circumstància es dóna per manca de temps, de recursos, o per desconeixement de les eines de desenvolupament web, així com de les possibilitats i avantatges que internet pot aportar al negoci.
L'escletxa digital comporta desavantatges competitius pels petits comerços i representa una barrera per la normalització lingüística del català a l'entorn digital.
La Fundació puntCAT, posa el seu coneixement i experiència al servei de la capacitació del petit comerç d'àmbit local.
El programa COMERÇLOCAL.CAT vol impulsar una major presa de consciència de la importància de tenir presència en línia i les oportunitats que Internet ofereix als comerciants per a desenvolupar el seu negoci.
La iniciativa compta també amb la col·laboració de la Generalitat de Catalunya a través de la Direcció de Política Lingüística del Departament de Cultura, la Secretaria de Telecomunicacions, Ciberseguretat i Societat Digital del Departament de la Presidència i el Consorci de Comerç Artesania i Moda del Departament d'Empresa i Coneixement.
Els comerciants de Sallent que vulguin participar d'aquesta campanya de digitalització podran concertar una cita trucant al telèfon gratuït 900 866192 o a través del lloc web www.comerçlocal.cat o escrivint al correu [EMAIL]
El Consorci de Comerç, Artesania i Moda (CCAM) de la Generalitat obre dilluns 3 d'abril, el termini per presentar sol•licituds als incentius de comerç, serveis, artesania i moda per al 2017.
Amb una dotació prevista de 7,5 milions d'euros, l'objectiu d'aquests incentius que atorga la Generalitat, a través del CCAM, és fer costat al sector del comerç, els serveis, la moda i l'artesania per aconseguir millorar-ne la posada al dia, modernització i rendibilitat, i alhora impulsar un creixement sostenible i respectuós amb l'entorn i el medi ambient.
La convocatòria que s'obre dilluns inclou tres programes d'ajuts: el programa de foment de la competitivitat de l'empresa a través de les entitats, el programa d'ajut a la participació d'empreses artesanes a fires professionals d'àmbit nacional, estatal i internacional; i el programa d'internacionalització de la moda.
El termini per presentar les sol·licituds finalitzarà el proper 8 de maig.
La informació sobre les bases, procediment i requisits es poden consultar al web del CCAM
Al llarg dels propers dies es faran presentacions dels incentius arreu del territori:
- Manresa: 3 d'abril a les 15:00h (seu dels Serveis Territorials, Carrer Alfons XII, 13)
- Girona: 4 d'abril a les 9:30h (seu dels Serveis Territorials, Plaça de Pompeu Fabra, 1)
- Tortosa: 5 d'abril a les13:00 h (seu dels Serveis Territorials, Carrer de Montcada, 32)
- Lleida: 7 d'abril a les 12:00h (seu dels Serveis Territorials, Avinguda del Segre, 7 (Edifici Terraferma))
- Tarragona: 11 d'abril a les 9:00h (seu dels Serveis Territorials, Carrer Joan Baptista Plana, 29-31)
- Barcelona: 18 d'abril a les 10:00h (Cotxeres de Palau Robert, Passeig de Gràcia, 107)
La Generalitat de Catalunya, a través del Departament de Treball, Afers Socials i Famílies impulsa el programa Consolida't.
Aquesta iniciativa, que preveu beneficiar al voltant de 670 autònoms, té per objectiu donar suport a la consolidació, l'enfortiment i la reinvenció del treball autònom.
El programa estableix itineraris personalitzats d'assessorament en gestió empresarial a càrrec de consultors especialitzats en la matèria.
El programa es complementa amb una sèrie d'accions formatives grupals en anàlisi del compte de resultats i gestió de la tresoreria, així com d'altres píndoles formatives segons les seves necessitats en aspectes com gestió econòmica, jurídica i documental, gestió comercial i atenció al client, màrqueting digital, gestió del temps, comunicació i networking.
Les píndoles formatives també s'oferiran en format en on-line, així també es dóna l'oportunitat de facilitar l'accés a les noves tecnologies de la formació i la comunicació a un col·lectiu de persones que, en molts casos, presenta importants mancances.
Aquestes accions es desenvoluparan durant l'any 2017.
Tenint en compte que la majoria de comerciants opten per la fórmula jurídica del treball autònom pensem que aquesta iniciativa els pots ser de molta utilitat.
En aquest sentit, els treballadors autònoms interessats en participar d'aquest programa, subvencionat íntegrament per la Generalitat, poden sol·licitar més informació a la xarxa d'entitats del Consolida't.
Amb el Consolida't la Generalitat vol contribuir a l'enfortiment i creixement del treball com element bàsic per a la creació d'ocupació.
A Catalunya hi ha 550.071 persones afiliades al règim especial de treballadors autònoms, de les quals 325.300 són autònoms persones físiques; és a dir, no s'hi inclouen els integrats en societats mercantils, cooperatives o altres entitats societàries ni col·laboradors familiars.
Per antiguitat un 54,1% són autònoms de 5 o més anys; un 11,1%, de 3 a 5 anys; un 19,3%, d'1 a 3 anys; un 7,6%, de 6 a 11 mesos; i un 7,96%, de menys de 6 mesos.
Dins el programa Comerç Futur, la Direcció General de Comerç ha posat en marxa les jornades "Les 10 millors pràctiques per a l'excel·lència en el retail", adreçades a professionals del comerç, especialment a botiguers i comerciants.
Després de la primera sessió celebrada fa uns dies a Manresa, els serveis territorials del Departament d'Empresa i Coneixement can acollir el passat 8 de maig la sessió programada a Girona, a la que van assistir prop d'una trentena professionals del sector comercial gironí.
L'objectiu d'aquestes sessions és abordar de forma integral la gestió del negoci, com a factor crucial per fer front als principals desafiaments actuals del sector del retail, la transformació digital, la innovació i la creixent exigència del consumidor tant en preus com en servei, a partir de l'anàlisi de les 10 millors pràctiques per a l'excel·lència.
La Direcció General de Comerç del Departament d'Empresa i Coneixement, a través del Consorci de Comerç, Artesania i Moda (CCAM), va celebrar el passat dilluns 8 de maig a Girona la jornada "Les 10 millors pràctiques per a l'excel·lència en el retail", adreçada a professionals del comerç, especialment a botiguers i comerciants.
Després de la primera sessió celebrada fa uns dies a Manresa, els serveis territorials del Departament d'Empresa i Coneixement van acollir la sessió programada a Girona, a la que van assistir prop d'una trentena professionals del sector comercial gironí.
La jornada va ser impartida per l'expert Joaquim Deulofeu, doctor en Ciències Econòmiques, professor a ESCODI, i autor del llibre "Emprenent l'excel·lència en el retail", un manual bàsic per garantir la supervivència i el progrés d'un negoci en el sector del comerç minorista.
La gestió integral del negoci és crucial per fer front als principals desafiaments actuals del sector del retail, la transformació digital, la innovació i la creixent exigència del consumidor tant en preus com en servei.
Amb aquests premisses, durant la sessió es va analitzar un model de negoci articulat a través de les 10 millors pràctiques, segons Deulofeu: manteniment d'una escolta activa dins i fora del negoci, lideratge, definició d'un pla estratègic, innovació contínua, aplicació de la intuïció estratègica, quadre de comandament integral, gestió projectes, millora de processos, i treball en equip.
En la segona part de la sessió, es va dur a terme un taller pràctic on els assistents van elaborar un pla estratègic dels seus negocis, incidint en aspectes com el disseny d'un DAFO, els factors crítics d'èxit del negoci, i el posicionament.
La sessió s'emmarca dins el programa "Comerç Futur", amb la voluntat del govern català, a través de la Direcció General de Comerç, de professionalitzar i modernitzar el sector del comerç tradicional a Catalunya, i fer-lo competitiu en un mercat cada cop més globalitzat, conscients de l'important paper del comerç urbà en el model comercial català.
La directora general de Comerç, Muntsa Viltalta, va participar en el programa "Anem per feina" del Canal Taronja Igualada, dedicat als reptes actuals del comerç, on es va analitzar especialment la situació del sector a la comarca de l'Anoia.
Vilalta va voler destacar la "funció social del comerç, una funció que és vigent i que alhora és futur".
Segons va apuntar la directora general de Comerç, el sector "ha ressistit la crisi" i va afegir que "el comerç continua sent important perquè arrossega la indústria".
Així mateix, Vilalta es va referir a reptes com internet o la robotització assenyalant que "el comerç està afrontant la quarta revolució industrial.
Estem vivint un canvi i ens hem d'adaptar".
Al programa van participar també representants d'entitats i associacions del comerç d'Igualada, així com botiguers locals i empresaris del sector de la restauració de la ciutat, que van explicar com havien afrontat i superat la crisi.
En escoltar aquests testimonis, Vilalta va destacar que "els comerciants són uns herois".
Del 14 al 16 maig, un grup d'empresaris de la Federació de Comerç de la Selva han visitat Berlin per conèixer de prop el model de comerç de proximitat de la ciutat.
Es tracta de comerços d'Arbúcies, Breda, Caldes de Malavella, Sils, Sant Hilari Sacalm, Santa Coloma de Farners, Vidreres i Vilobí d'Onyar.
Durant l'estada de tres dies a Berlin, els empresaris han visitat diferents establiments de diferents eixos comercials de la ciutat, amb especial interès per la col·locació del producte i l'entorn de punt de venda.
La delegació també ha visitat la seu d'ACCIÓ a Berlin.
A partir de l'1 de juliol, la presentació de factures a l'Agència Tributària cada quatre dies serà d'obligat compliment per a les empreses que facturin més de 6 milions d'euros, o bé per a empreses exportadores.
Segons el Cens d'Establiments Comercials de la Direcció General de Comerç, a Catalunya operen 369 establiments de comerç al detall que facturen més de 6 milions d'euros (tot just el 0,1% del teixit empresarial).
Aquestes serien les empreses afectades pel sistema immediat de subministrament de la informació (SII) –també anomenat IVA en temps real–, un mecanisme que les obligarà, cada quatre dies, a presentar telemàticament a l'Agència Tributària totes les factures emeses i rebudes.
L'objectiu de la mesura és la lluita contra el frau fiscal i la transparència de les operacions, però sembla que el seu desenvolupament normatiu està sent objecte de petites modificacions fins a última hora.
Aprovat segons una ordre ministerial de principis de maig, l'IVA a temps real hauria d'entrar en vigor el proper 1 de juliol, el què ha provocat no poques crítiques entre les diferents patronals, atès el poc marge de temps que estarà deixant a les empreses perquè adeqüin els seus sistemes informàtics i el personal que dedicaran a les tasques afegides.
El proper 19 de juny, el CCAM organitza una nova sessió de les "Les 10 millors pràctiques per a l'excel·lència en el retail".
La jornada, a càrrec de Joaquim Deulofeu, vol apropar les eines necessàries per fer front als principals reptes del retail, la transformació digital i les noves exigències del consumidor.
La sessió se celebrarà el proper 19 de juny, de 10h a 14h, a la sala d'actes de la delegació del Govern de Lleida (Lluís Companys, 1-Edifici Eurofòrum)
Per poder assistir, cal inscripció prèvia mitjançant aquest formulari